D’on és la Marta Palau?
Marta Palau Bosch (Albesa, Noguera, 1934 - ) és una artista catalana nacionalitzada mexicana, exiliada del franquisme.,  Filla de pares exiliats durant el franquisme, va arribar a Mèxic el 1940 procedent de França. Va realitzar els seus estudis en l'Instituto Nacional de Bellas Artes (INBA) en la Ciutat de Mèxic, al centre La Esmeralda i va estudiar gravat a la Universitat Estatal de San Diego. Posteriorment va viatjar a Califòrnia i Barcelona per especialitzar-se en la tècnica del tapís. Va ser deixebla de Josep Grau-Garriga. Va exposar per primer cop al Jewish Community Center de San Diego i a la Galeria Juan Martín de Ciutat de Mèxic el 1962. De 1964 a 1977 ha exposat a diversos museus dels Estats Units, Puerto Rico i Mèxic.,  Addicionalment, ha fet incursions en la pintura, el gravat i la ceràmica. Per realitzar les seves obres utilitza elements de l'art natura, de l'arte povera, de l'expressionisme abstracte i de l'art popular. Algunes de les seves obres reflecteixen el seu interès per la pintura rupestre de la Baixa Califòrnia. En la tècnica dels tapissos utilitza fibres vegetals mexicanes, i paper amate per algunes de les seves pintures.,  De 1973 a 1976, fou coordinadora del Centro de Arte Moderno en la ciutat de Guadalajara, Jalisco. El 1976 va fer un collage sobre paper Sellos de la España sellada, que s'exposa a la Universitat Nacional Autònoma de Mèxic. En 1979, presentà un homenatge a Lázaro Cárdenas del Río, en Jiquilpan, com agraïment al treball realitzat pel president d'acollir refugiats del bàndol republicà a Mèxic després de la Guerra Civil espanyola. Ha presentat les seves exposicions en diverses parts de la república mexicana, incloent a la Sala Nacional del Palacio de Bellas Artes el 1985 titulada Mis caminos son terrestres. A principis de la dècada de 1980 va desenvolupar un taller experimental a l'Havana. En 2010, va ser guanyadora del Premi Nacional de Ciències i Arts a l'àrea de Belles arts. Viu a cavall de Tijuana i Mèxic DF.
D'Albesa, Noguera.